Foreldreutvalget for barnehager

Foreldreutvalget for barnehager er et statlig oppnevnt utvalg for barnehager i Norge. Utvalget ble opprettet i 2010, og har felles sekretariat med FUG. FUB er et selvstendig rådgivende organ for departementet i saker om samarbeid mellom hjem og barnehage. FUB skal arbeide for et godt samarbeid mellom hjem og barnehage og skal ivareta foreldrenes interesser i barnehagesammenheng. 

Selve foreldreutvalget har åtte medlemmer, hvorav to er varaer. Utvalgsleder i perioden 2024-2027 er Tor Eirik Rasmussen fra Sandnes. Resten av utvalgsmedlemmene kan du se her.  

I tillegg til å være et rådgivende organ for departementet har også FUB et sekretariat som tilbyr gratis råd til foreldre med barn i barnehagen og ansatte innenfor barnehagesektoren. Rådene gis både muntlig på telefon eller skriftlig. Sekretariatet gjennomfører også digitale og fysiske foredrag helt gratis for foreldregrupper og barnehager.  

Tidligere utvalgsledere:  

 Einar Olav Larsen 2019-2023
 Marie Skinstad-Jansen fra 2015–2018

FUB har felles sekretariat med Foreldreutvalget for grunnopplæringen og holder hus i Bø i Telemark.

 Eksterne lenker 
 Foreldreutvalget for barnehager; fubhg.no

Kategori:Norske statlige råd og utvalg
Kategori:Barnehager
Kategori:Kunnskapsdepartementet